২০২৩ ব্রাসেল্‌স সন্ত্রাসী হামলা
২০২৩ ব্রাসেল্‌স সন্ত্রাসী হামলা ছিল বেলজিয়ামের ব্রাসেল্‌সে একটি ইসলামপন্থী সন্ত্রাসী হামলা, যাতে দুই সুয়েডীয় ফুটবল সমর্থক নিহত হয় এবং তৃতীয় একজন আহত হয়। ব্রাসেলস শহরের প্লেস সেন্টেলেটের পাশে দুটি বুলেভার্ডের ক্রসিংয়ে ১৬ই অক্টোবর সন্ধ্যা ৭টা ১৫ মিনিটে গুলি চালানো হয়। হতাহতরা কিং বাউডুইন স্টেডিয়ামে একটি ফুটবল ম্যাচ খেলার জন্য যাচ্ছিল। বন্দুকধারী ঘটনাস্থল থেকে পালিয়ে যায়, এবং ইসলামিক স্টেট দ্বারা অনুপ্রাণিত বলে দাবি করে সোশ্যাল মিডিয়ায় একটি ভিডিও পোস্ট করে। বন্দুকধারী হিসাবে ৪৫ বছর বয়সী তিউনিসীয় আবদেসালেম লাসাউদকে চিহ্নিত করা হয়। পরের দিন সকালে, তাকে স্কাবেক-এর একটি ক্যাফেতে ট্র্যাক করা হয়, যেখানে বেলজিয়ান পুলিশ তাকে গুলি বিদ্ধ করে এবং পরে হাসপাতালে মারা যায়। হামলার পর ব্রাসেল্‌সের জন্য সন্ত্রাসী হুমকির মাত্রা ২ থেকে ৪-এ উন্নীত করা হয়, যা সর্বোচ্চ স্তর। দেশের বাকি অংশে এটি স্তর ২ থেকে স্তর ৩-এ উন্নীত হয়।